Serliga liðskiparin Tony Adams kom illa fyri, tá hann ýldi ókvæmisorð eftir dómaranum, tá hesin ikki metti at bólturin var innanfyri málstrikuna, tá Arsenal var álopi. Eftirfylgjandi vildi legendariski miðverjin hjá Arsenal ikki viðurkenna, at hann hevði kallað dómaran fyri snýtara. Tað var so inntil hann fann útav, at alt var tikið upp á band. Eisini táverandi venjarin hjá Arsenal, George Graham, mundi endað í felluni. Eftir dystin vildi hann hava orðið á dómararnar, men tá hann sá sjónvarpsliðið var hann skjótur út úr dómararúminum–uttan at siga eitt ilt orð. 62 ára gamli David Elleary er í dag í starvi hjá UEFA, har hann dómarum lag á. Tað er í hesum sambandi, at hann verður í Føroyum um vikuskiftið.